SAMTEL ทำข้อตกลงแก้ไขเพิ่มเติมสัญญาติดตั้งระบบอ่านหน่วยมิเตอร์ไฟฟ้าให้ กฟภ.
SAMTEL ลงนามข้อตกลงแก้ไขเพิ่มเติมสัญญาติดตั้งระบบอ่านหน่วยมิเตอร์ไฟฟ้าอัตโนมัติ จำนวน 9,310 ชุดให้ กฟภ. มูลค่าโครงการ 227.68 ลบ.
18 ส.ค. 2558

บริษัท สามารถเทลคอม จำกัด (มหาชน) หรือ SAMTEL ระบุว่า บริษัทได้ลงนามในข้อตกลงแก้ไขเพิ่มเติมสัญญาจ้างเหมาติดตั้งระบบอ่านหน่วยมิเตอร์ไฟฟ้าอัตโนมัติ (Automatic Meter Reading: AMR) จำนวน 9,310 ชุดกับการไฟฟ้าส่วนภูมิภาค (กฟภ.) เมื่อวันที่ 10 ส.ค.58 ซึ่งมีมูลค่าโครงการ 227.68 ล้านบาท (ไม่รวมภาษีมูลค่าเพิ่ม) โดยมีระยะเวลาดำเนินการตามสัญญารวม 8 เดือน นับถัดจากวันที่ลงนามในข้อตกลงแก้ไขเพิ่มเติมสัญญานี้
ทั้งนี้ บริษัทจะทำการส่งมอบระบบอ่านหน่วยไฟฟ้าอัตโนมัติดังกล่าวให้ครบถ้วนถูกต้อง จำนวน 2 งวด แบ่งเป็น งวดที่ 1 จำนวน 5,000 ชุด ภายใน 5 เดือน นับถัดจากวันที่ลงนามในข้อตกลงแก้ไขเพิ่มเติมสัญญานี้ มูลค่า 122.90 ล้านบาท (ไม่รวมภาษีมูลค่าเพิ่ม) และงวดที่ 2 จำนวน 4,310 ชุด ภายใน 8 เดือน นับถัดจากวันที่ลงนามในข้อตกลงแก้ไขเพิ่มเติมสัญญานี้ มูลค่ 104.78 ล้านบาท (ไม่รวมภาษีมูลค่าเพิ่ม)